CELEX: 62018CA0290
Language: el
Date: 2019-09-05 00:00:00
Title: Υπόθεση C-290/18: Απόφαση του Δικαστηρίου (ένατο τμήμα) της 5ης Σεπτεμβρίου 2019 – Ευρωπαϊκή Επιτροπή κατά Πορτογαλικής Δημοκρατίας (Παράβαση κράτους μέλους – Περιβάλλον – Οδηγία 92/43/ΕΟΚ – Άγρια πανίδα και χλωρίδα – Διατήρηση των φυσικών οικοτόπων, καθώς και της άγριας πανίδας και χλωρίδας – Άρθρο 4, παράγραφος 4 – Παραρτήματα I και II – Τόποι κοινοτικής σημασίας – Μη χαρακτηρισμός – Ειδικές ζώνες διατήρησης – Αναγκαία μέτρα – Μη λήψη)

11.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/24
            
         
      Απόφαση του Δικαστηρίου (ένατο τμήμα) της 5ης Σεπτεμβρίου 2019 – Ευρωπαϊκή Επιτροπή κατά Πορτογαλικής Δημοκρατίας
      (Υπόθεση C-290/18) (1)
      
      (Παράβαση κράτους μέλους - Περιβάλλον - Οδηγία 92/43/ΕΟΚ - Άγρια πανίδα και χλωρίδα - Διατήρηση των φυσικών οικοτόπων, καθώς και της άγριας πανίδας και χλωρίδας - Άρθρο 4, παράγραφος 4 - Παραρτήματα I και II - Τόποι κοινοτικής σημασίας - Μη χαρακτηρισμός - Ειδικές ζώνες διατήρησης - Αναγκαία μέτρα - Μη λήψη)
      (2019/C 383/25)
      Γλώσσα διαδικασίας: η πορτογαλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: P. Costa de Oliveira και C. Hermes)
      
         Καθής: Πορτογαλική Δημοκρατία (εκπρόσωποι: L. Inez Fernandes, M. Figueiredo, J. Reis Silva, H. Almeida, A. Pimenta και P. Barros da Costa)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Πορτογαλική Δημοκρατία, παραλείποντας να χαρακτηρίσει ως ειδικές ζώνες διατήρησης 61 τόπους κοινοτικής σημασίας, οι οποίοι περιλήφθηκαν από την Ευρωπαϊκή Επιτροπή στην απόφαση 2004/813/ΕΚ της Επιτροπής, της 7ης Δεκεμβρίου 2004, με την οποία θεσπίζεται ο κατάλογος των τόπων κοινοτικής σημασίας για την ατλαντική βιογεωγραφική περιοχή, κατ’ εφαρμογή της οδηγίας 92/43/ΕΟΚ του Συμβουλίου, καθώς και στην απόφαση 2006/613/ΕΚ της Επιτροπής, της 19ης Ιουλίου 2006, σχετικά με την έγκριση, σύμφωνα με την οδηγία 92/43/ΕΟΚ του Συμβουλίου, του καταλόγου των τόπων κοινοτικής σημασίας για τη μεσογειακή βιογεωγραφική περιοχή, το ταχύτερο δυνατόν και το αργότερο μέσα σε μια εξαετία από την έκδοση των αποφάσεων αυτών και παραλείποντας να λάβει τα αναγκαία μέτρα διατήρησης που ανταποκρίνονται στις οικολογικές απαιτήσεις των τύπων φυσικών οικοτόπων του παραρτήματος I της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων, καθώς και της άγριας πανίδας και χλωρίδας, και των ειδών του παραρτήματος II της οδηγίας αυτής, τα οποία απαντούν σε αυτούς τους τόπους κοινοτικής σημασίας, παρέβη τις υποχρεώσεις που υπέχει δυνάμει του άρθρου 4, παράγραφος 4, και του άρθρου 6, παράγραφος 1, της εν λόγω οδηγίας.
               
            
                  2)
               
               
                  Καταδικάζει την Πορτογαλική Δημοκρατία στα δικαστικά έξοδα.
               
            
         (1)  EE C 249 της 16.7.2018.